**2ο Δημοτικό Σχολείο Ναυπλίου**

Αγαπητοί γονείς,

 σας ενημερώνουμε προκειμένου για την **εγγραφή μαθητών στο Ολοήμερο Πρόγραμμα** ισχύουν οι εξής προϋποθέσεις:

α) Οι μαθητές εγγράφονται στο Ολοήμερο Πρόγραμμα, κατόπιν σχετικής αίτησης-δήλωσης των γονέων/κηδεμόνων τους.

β) Ενδιάμεση αποχώρηση των μαθητών μπορεί να γίνεται μετά το τέλος της 2ης ώρας του Ολοήμερου Προγράμματος (15:00), εφόσον κατατεθεί σχετική ενυπόγραφη δήλωση των γονέων/κηδεμόνων.

γ)Στα σχολεία με λειτουργικότητα από 6/θέσια και άνω, ο ελάχιστος αριθμός για τη λειτουργία του Ολοήμερου Προγράμματος (1η, 2η ή 3η ώρα) είναι 14 φοιτώντες μαθητές.

 **ΠΡΟΓΡΑΜΜΑ ΟΛΟΗΜΕΡΟΥ**

|  |  |  |  |
| --- | --- | --- | --- |
| ΠΡΩΙΝΗ ΖΩΝΗ | 7:00 – 8:00 | ΧΡΕΙΑΖΟΝΤΑΙ ΤΟΥΛΑΧΙΣΤΟΝ 10 ΜΑΘΗΤΕΣ |  |
| 1Η ΩΡΑ  | 13:20 – 14:00 | ΣΙΤΙΣΗ |  |
| 2Η ΩΡΑ | 14: 15- 15:00 | ΜΕΛΕΤΗ |  |
| 3Η ΩΡΑ | 15:15 – 16:00 | ΠΟΛΙΤΙΣΤΙΚΕΣ ΔΡΑΣΤΗΡΙΟΤΗΤΕΣ | ΤΟΥΛΑΧΙΣΤΟΝ 14 ΜΑΘΗΤΕΣ |

**Στο Ολοήμερο Πρόγραμμα δύνανται να εγγράφονται:**

 Α) **οι μαθητές των οποίων εργάζονται και οι δύο γονείς, προσκομίζοντας σχετική βεβαίωση του φορέα εργασίας τους ή κάρτα ανεργίας, στην περίπτωση που είναι άνεργοι**. Δικαίωμα εγγραφής στο ολοήμερο δίνεται και στην περίπτωση που προσκομίζεται βεβαίωση εργασίας από τον ένα γονέα ή κάρτα ανεργίας από τον άλλο.

 **Για τους αυτοαπασχολούμενους, ελεύθερους επαγγελματίες, αγρότες κτλ. αρκεί η προσκόμιση πρόσφατης βεβαίωσης του ασφαλιστικού τους φορέα ή το πιο πρόσφατο ειδοποιητήριο πληρωμής του τρέχοντος έτους ακόμα και αν δεν έχει εξοφληθεί.**

Β) οι μαθητές, των οποίων οι γονείς/κηδεμόνες ανήκουν σε **ευπαθείς κοινωνικές ομάδες** όπως,

• πολύτεκνοι/τρίτεκνοι/μονογονεϊκές οικογένειες, γονείς με χρόνιες παθήσεις/ενταγμένοι σε πρόγραμμα απεξάρτησης/φυλακισμένοι,

 • πολίτες τρίτων χωρών που διαμένουν σε κέντρα ή σε δομές φιλοξενίας του ελληνικού κράτους ή της Ύπατης Αρμοστείας του ΟΗΕ και τα παιδιά τους φοιτούν σε σχολικές μονάδες Π.Ε με εγγραφή στο πρωινό πρόγραμμα, και δεν είναι ενταγμένα στις λειτουργούσες Δ.Υ.Ε.Π.

**Την αίτηση μπορείτε να τη βρείτε στο blog του Σχολείου ή να την πάρετε από το Σχολείο. Την αίτηση με τα δικαιολογητικά ή θα τα στέλνετε με email ή θα τα προσκομίζετε στο σχολείο.**

**Καταληκτική ημερομηνία για εγγραφή μαθητών στο Ολοήμερο πρόγραμμα ορίζεται η 29/05/2020**

Ο Διευθυντής του Σχολείου

 Τζίνης Γεώργιος